Jean-Claude Fournier a dresas nav albom e-lec'h ma teuas Spirou da vezañ un dudenn vodernoc'h. Kaoz zo zoken eus kudennoù kevredigezhel evel an energiezh nukleel (An Ankoù), an diktatouriezhoù diazezet o armerzh diwar drafik an dramm (Kodo le tyran) pe diktatouriezh François Duvalier (Tora Torapa). Krouet en doa meur a dudenn evel ar majisian Itoh Kata, ar gazetennerez Ororéa pe un aozadur torfedourien kuzh anvet "an Tric'horn".